Кои са полезните практики за удължаване живота на съединителите във времето?
След като закупят нови съединители за своите автомобили, е хубаво шофьорите да следват определени полезни практики за запазването на въпросните съединители в отлично състояние. Така ще бъде удължен животът им и ще мине максимално дълъг период от време, преди отново да е необходима смяна. Вижте някои от доказано положителните практики в тази посока:
натискане докрай на педала – сред основните съвети към шофьорите, свързани с удължаване живота на техните съединители, е натискането на педала докрай при смяна на предавките. По този начин ще е сигурно, че притискащият диск е напълно отделен от двигателя и няма да се стигне до износване или други поражения върху съединителя.
избягване постоянното натискане – в същото време се постарайте да избягвате постоянното натискане на педала при временно спиране. Правейки това, шофьорите на практика държат съединителите на своите превозните средства в състояние на непрекъсната работа. Последното води до износване на съответните съединители и намаляване на техния експлоатационен живот във времето.
избягване прекалено честото превключване – още една практика за запазване на съединителите в отлично състояние е избягването на прекалено честото превключване на предавките. По принцип двигателите на новите модели автомобили са значително еластични и дават възможност за поддържане на една и съща скорост за по-продължителен период от време. Непрекъснатото превключване отново причинява ефект на износване, а това не е от полза по отношение стремежа за осигуряване дълъг живот на съединителите.